ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่อง กำหนดชื่อ ประเภทหรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ตลอดจนหลักเกณฑ์ วิธีการและเงื่อนไขในการขอใบรับรอง การต่ออายุใบรับรองพ.ศ. ๒๕๖๐ อาศัยอำนาจตามความในมาตรา๕ วรรคหนึ่ง มาตรา ๕๒ วรรคสอง และมาตรา ๕๕ วรรคสอง แห่งพระราชบัญญัติควบคุมคุณภาพอาหารสัตว์พ.ศ. ๒๕๕๘ รัฐมนตรีว่าการกระทรวงเกษตรและสหกรณ์จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่อง กำหนดชื่อประเภท หรือชนิดของใบรับรองตามกฎหมายว่าด้วยการควบคุมคุณภาพอาหารสัตว์ตลอดจนหลักเกณฑ์ วิธีการ และเงื่อนไขในการขอใบรับรอง การต่ออายุใบรับรอง พ.ศ. ๒๕๖๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้คณะกรรมการทบทวน หมายความว่าคณะกรรมการทบทวนระบบการประกันคุณภาพอาหารสัตว์ผู้ตรวจประเมิน หมายความว่าผู้ได้รับการแต่งตั้งให้ทำหน้าที่ตรวจประเมินระบบการประกันคุณภาพอาหารสัตว์คณะผู้ตรวจประเมิน หมายความว่าคณะผู้ตรวจประเมินระบบการประกันคุณภาพอาหารสัตว์ผู้อนุญาต หมายความว่าอธิบดีหรือผู้ซึ่งอธิบดีมอบหมายอธิบดี หมายความว่า อธิบดีกรมปศุสัตว์หมวด ๑ประเภทใบรับรอง ข้อ๔ กำหนดใบรับรองตามกฎหมายว่าด้วยการควบคุมคุณภาพอาหารสัตว์ดังต่อไปนี้(๑)ใบรับรองระบบการประกันคุณภาพอาหารสัตว์ดังนี้(ก)ใบรับรองระบบการจัดการด้านสุขลักษณะที่ดีในสถานประกอบการ (GMP)(ข)ใบรับรองระบบการจัดการด้านการวิเคราะห์อันตรายและจุดวิกฤตที่ต้องควบคุม (HACCP)(๒)ใบรับรองอื่นใดที่เกี่ยวข้องกับอาหารสัตว์เพื่อการส่งออกนอกราชอาณาจักรดังนี้(ก)หนังสือรับรองสุขภาพ (Certificate of Health)(ข)หนังสือรับรองการขายภายในประเทศ (Certificate of Free Sale)หมวด ๒ใบรับรองระบบการประกันคุณภาพอาหารสัตว์ ส่วนที่ ๑การยื่นคำขอใบรับรองระบบการประกันคุณภาพอาหารสัตว์ ข้อ๕ ผู้ผลิตอาหารสัตว์ผู้ใดประสงค์จะขอรับใบรับรองระบบการจัดการด้านสุขลักษณะที่ดีในสถานประกอบการ(GMP) หรือใบรับรองระบบการจัดการด้านการวิเคราะห์อันตรายและจุดวิกฤตที่ต้องควบคุม (HACCP) แล้วแต่กรณีให้ยื่นคำขอพร้อมด้วยหลักฐานตามที่ระบุไว้ในคำขอนั้นส่วนที่ ๒คณะกรรมการทบทวนและคณะผู้ตรวจประเมิน ข้อ๖ ให้มีคณะกรรมการทบทวนคณะหนึ่งเรียกว่า คณะกรรมการทบทวนระบบการประกันคุณภาพอาหารสัตว์ ประกอบด้วยประธานกรรมการหนึ่งคนและกรรมการไม่น้อยกว่าห้าคนซึ่งแต่งตั้งโดยผู้อนุญาตข้อ๗ ให้คณะกรรมการทบทวนมีอำนาจหน้าที่พิจารณาผลการตรวจประเมินเพื่อให้การรับรองหรือต่ออายุการรับรองระบบการประกันคุณภาพอาหารสัตว์ เสนอความเห็นต่อผู้อนุญาตข้อ ๘ การประชุมคณะกรรมการทบทวนต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคณะกรรมการทบทวนถ้าประธานกรรมการไม่มาประชุม หรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๙ ให้มีคณะผู้ตรวจประเมินคณะหนึ่งเรียกว่า คณะผู้ตรวจประเมินระบบการประกันคุณภาพอาหารสัตว์ ประกอบด้วยหัวหน้าผู้ตรวจประเมินหนึ่งคนและผู้ตรวจประเมินไม่น้อยกว่าหนึ่งคนซึ่งแต่งตั้งโดยผู้อนุญาตข้อ๑๐ ให้คณะผู้ตรวจประเมินมีอำนาจหน้าที่ตรวจประเมินเพื่อรับรองหรือต่ออายุการรับรองและเสนอผลการตรวจประเมินให้คณะกรรมการทบทวนพิจารณาส่วนที่ ๓การออกใบรับรองระบบการประกันคุณภาพอาหารสัตว์ ข้อ๑๑ เมื่อได้รับคำขอพร้อมด้วยหลักฐานถูกต้องและครบถ้วนตามข้อ๕ให้คณะผู้ตรวจประเมินดำเนินการตรวจประเมินสถานประกอบการผลิตอาหารสัตว์ดังกล่าวภายในสี่สิบห้าวันทำการพร้อมแจ้งผลการตรวจประเมินให้ผู้ยื่นคำขอรับทราบหากพบข้อบกพร่องผู้ยื่นคำขอต้องดำเนินการแก้ไขข้อบกพร่องให้แล้วเสร็จภายในหกเดือนนับแต่วันที่รับทราบผลการตรวจประเมินเมื่อดำเนินการแก้ไขข้อบกพร่องแล้วเสร็จให้ผู้ยื่นคำขอจัดทำรายงานการแก้ไขข้อบกพร่องแจ้งคณะผู้ตรวจประเมินทราบข้อ๑๒ ให้คณะผู้ตรวจประเมินรายงานผลการตรวจประเมินรวมทั้งรายงานการแก้ไขข้อบกพร่องต่อคณะกรรมการทบทวนเพื่อพิจารณาผลการตรวจประเมินข้อ๑๓ เมื่อคณะกรรมการทบทวนได้รับผลการตรวจประเมินและรายงานการแก้ไขข้อบกพร่องตามข้อ๑๒ แล้ว ให้คณะกรรมการทบทวนดำเนินการประชุมเพื่อพิจารณาและเสนอความเห็นต่อผู้อนุญาตเพื่อพิจารณาออกใบรับรองระบบการประกันคุณภาพอาหารสัตว์ภายในสี่สิบห้าวันในกรณีที่ผู้อนุญาตไม่ออกใบรับรองระบบการประกันคุณภาพอาหารสัตว์ให้มีหนังสือพร้อมแสดงเหตุผลและสิทธิอุทธรณ์ให้ผู้ยื่นคำขอทราบด้วยข้อ๑๔ ผู้ได้รับใบรับรองระบบการประกันคุณภาพอาหารสัตว์จะต้องปฏิบัติตามข้อกำหนดของระบบการประกันคุณภาพที่ขอรับรองและยินยอมให้คณะผู้ตรวจประเมิน ตรวจติดตามอย่างน้อยปีละหนึ่งครั้งและแก้ไขข้อบกพร่องหรือการดำเนินการที่ไม่เป็นไปตามข้อกำหนดที่มีผลกระทบต่อคุณภาพและความปลอดภัยภายในระยะเวลาที่คณะผู้ตรวจประเมินกำหนดทั้งนี้ ไม่เกินหกสิบวันนับจากวันที่ตรวจติดตามส่วนที่ ๔การต่ออายุใบรับรองระบบการประกันคุณภาพอาหารสัตว์ ข้อ๑๕ ผู้รับใบรับรองระบบการประกันคุณภาพอาหารสัตว์ผู้ใดประสงค์จะขอต่ออายุใบรับรองระบบการจัดการด้านสุขลักษณะที่ดีในสถานประกอบการ (GMP) หรือใบรับรองระบบการจัดการด้านการวิเคราะห์อันตรายและจุดวิกฤตที่ต้องควบคุม(HACCP) แล้วแต่กรณีให้ยื่นคำขอก่อนใบรับรองระบบการประกันคุณภาพอาหารสัตว์เดิมสิ้นอายุไม่น้อยกว่าสามสิบวันพร้อมด้วยหลักฐานตามที่ระบุไว้ในแบบคำขอนั้นข้อ๑๖ การตรวจประเมินและการพิจารณาผลการตรวจประเมินเพื่อต่ออายุใบรับรองระบบการประกันคุณภาพอาหารสัตว์ให้นำข้อ๑๑ ข้อ ๑๒ และข้อ ๑๓ มาใช้โดยอนุโลมข้อ๑๗ ใบรับรองระบบการประกันคุณภาพอาหารสัตว์ฉบับต่ออายุให้มีคำว่า ฉบับต่ออายุ กำกับต่อท้ายหมายเลขรับรองด้วยข้อ๑๘ การพิจารณาอนุญาตหรือไม่อนุญาตให้ต่ออายุใบรับรองระบบการประกันคุณภาพอาหารสัตว์ต้องกระทำให้เสร็จภายในสามสิบวันนับแต่วันที่ได้รับคำขอซึ่งมีรายละเอียดถูกต้องและครบถ้วนในกรณีที่ผู้อนุญาตไม่ต่ออายุใบรับรองระบบการประกันคุณภาพอาหารสัตว์ให้มีหนังสือพร้อมแสดงเหตุผลและสิทธิอุทธรณ์ให้ผู้ยื่นคำขอทราบด้วยหมวด ๓ใบรับรองอื่นใดที่เกี่ยวข้องกับอาหารสัตว์เพื่อการส่งออกนอกราชอาณาจักร ส่วนที่ ๑หนังสือรับรองสุขภาพ ข้อ๑๙ ผู้ใดประสงค์จะขอหนังสือรับรองสุขภาพ(Certificate of Health) ให้ยื่นคำขอพร้อมด้วยหลักฐานตามที่ระบุไว้ในแบบคำขอโดยให้ยื่นล่วงหน้าก่อนวันส่งออกไม่น้อยกว่าสามวันทำการข้อ๒๐ ในกรณีขอให้รับรองอาหารสัตว์ควบคุมเฉพาะผู้ยื่นคำขอต้องแนบหลักฐานประกอบการขอรับรองเพิ่มเติม ดังต่อไปนี้(๑)ใบอนุญาตผลิตอาหารสัตว์ควบคุมเฉพาะ(๒)ใบรับรองระบบการจัดการด้านสุขลักษณะที่ดีในสถานประกอบการ (GMP) หรือใบรับรองระบบการจัดการด้านการวิเคราะห์อันตรายและจุดวิกฤตที่ต้องควบคุม(HACCP) ที่ออกให้โดยกรมปศุสัตว์หรือกรมประมงหากไม่มีใบรับรองดังกล่าวต้องได้รับการตรวจสอบสถานประกอบการผลิตอาหารสัตว์กระบวนการผลิตและคุณภาพอาหารสัตว์นั้น โดยเจ้าหน้าที่ของผู้อนุญาต แล้วแต่กรณีข้อ๒๑ ในกรณีขอให้รับรองอาหารสัตว์อื่นนอกเหนือจากอาหารสัตว์ควบคุมเฉพาะต้องได้รับการตรวจสอบสถานประกอบการผลิตอาหารสัตว์กระบวนการผลิตและคุณภาพอาหารสัตว์นั้นโดยเจ้าหน้าที่ของผู้อนุญาตผู้ยื่นคำขอต้องแนบหลักฐานประกอบการขอรับรองเพิ่มเติม ดังต่อไปนี้(๑)แผนภูมิกระบวนการผลิตอาหารสัตว์(๒)หนังสือรับรองสูตรอาหารสัตว์ข้อ๒๒ เมื่อได้รับคำขอพร้อมด้วยหลักฐานถูกต้องและครบถ้วนแล้ว ให้ผู้อนุญาตออกหนังสือรับรองสุขภาพ (Certificate of Health) ให้แก่ผู้ยื่นคำขอภายในหกวันทำการส่วนที่ ๒หนังสือรับรองการขายภายในประเทศ ข้อ๒๓ ผู้ใดประสงค์จะขอหนังสือรับรองการขายภายในประเทศ(Certificate of Free Sale) ให้ยื่นคำขอพร้อมด้วยหลักฐานตามที่ระบุไว้ในแบบคำขอโดยยื่นล่วงหน้าก่อนวันส่งออกไม่น้อยกว่าสามวันทำการข้อ๒๔ ในกรณีขอให้ออกหนังสือรับรองการขายภายในประเทศสำหรับอาหารสัตว์ควบคุมเฉพาะผู้ยื่นคำขอต้องแนบหลักฐานประกอบการขอรับรองเพิ่มเติมดังต่อไปนี้(๑)ใบอนุญาตผลิตอาหารสัตว์ควบคุมเฉพาะ(๒)ใบสำคัญการขึ้นทะเบียนอาหารสัตว์ควบคุมเฉพาะ พร้อมฉลากภาษาไทยข้อ ๒๕ ในกรณีขอให้ออกหนังสือรับรองการขายภายในประเทศสำหรับอาหารสัตว์อื่นนอกจากอาหารสัตว์ควบคุมเฉพาะต้องได้รับการตรวจสอบสถานประกอบการผลิตอาหารสัตว์และกระบวนการผลิตอาหารสัตว์และสุ่มเก็บตัวอย่างเพื่อทำการตรวจวิเคราะห์คุณภาพทางห้องปฏิบัติการโดยเจ้าหน้าที่ของผู้อนุญาตผู้ยื่นคำขอต้องแนบหลักฐานประกอบการขอรับรองเพิ่มเติม ดังต่อไปนี้(๑)ใบแจ้งราคาสินค้า (Invoice) การขายสินค้าภายในประเทศ(๒)หนังสือรับรองสูตรอาหารสัตว์ข้อ๒๖ เมื่อได้รับคำขอพร้อมด้วยหลักฐานถูกต้องและครบถ้วนแล้วให้ผู้อนุญาตออกหนังสือรับรองการขายภายในประเทศ (Certificate of Free Sale) ให้แก่ผู้ยื่นคำขอภายในหกวันทำการหมวด ๔การยื่นคำขอ ข้อ๒๗ การยื่นคำขอรับใบรับรองระบบการประกันคุณภาพอาหารสัตว์และคำขอต่ออายุใบรับรองระบบการประกันคุณภาพอาหารสัตว์ ให้ยื่น ณ กรมปศุสัตว์หรือหน่วยงานที่อธิบดีกรมปศุสัตว์ประกาศกำหนดสำหรับอาหารสัตว์น้ำให้ยื่น ณ กรมปศุสัตว์ หรือหน่วยงานที่อธิบดีกรมปศุสัตว์ประกาศกำหนดหรือกองวิจัยและพัฒนาอาหารสัตว์น้ำกรมประมง หรือหน่วยงานที่อธิบดีกรมประมงประกาศกำหนดข้อ๒๘ การยื่นคำขอหนังสือรับรองสุขภาพ (Certificate of Health) ให้ยื่น ณกรมปศุสัตว์หรือหน่วยงานที่อธิบดีกรมปศุสัตว์ประกาศกำหนดสำหรับอาหารสัตว์น้ำให้ยื่น ณ กรมปศุสัตว์หรือหน่วยงานที่อธิบดีกรมปศุสัตว์ประกาศกำหนดหรือกองวิจัยและพัฒนาอาหารสัตว์น้ำกรมประมง หรือหน่วยงานที่อธิบดีกรมประมงประกาศกำหนดข้อ๒๙ การยื่นคำขอหนังสือรับรองการขายภายในประเทศ(Certificate of Free Sale) ให้ยื่น ณ กรมปศุสัตว์ หรือหน่วยงานที่อธิบดีกรมปศุสัตว์ประกาศกำหนดสำหรับอาหารสัตว์น้ำให้ยื่น ณ กรมปศุสัตว์หรือหน่วยงานที่อธิบดีกรมปศุสัตว์ประกาศกำหนดหรือกองวิจัยและพัฒนาอาหารสัตว์น้ำกรมประมง หรือหน่วยงานที่อธิบดีกรมประมงประกาศกำหนดข้อ๓๐ การยื่นคำขอตามข้อ ๒๗ ข้อ ๒๘หรือข้อ ๒๙ อาจยื่นผ่านระบบคอมพิวเตอร์ของกรมปศุสัตว์หรือกรมประมง แล้วแต่กรณีข้อ๓๑ บรรดาคำขอ ใบรับรองหรือหนังสือรับรอง ให้เป็นไปตามแบบที่อธิบดีประกาศกำหนดหมวด ๕การเพิกถอนใบรับรองตามกฎหมายว่าด้วยการควบคุมคุณภาพอาหารสัตว์ ข้อ ๓๒ ผู้อนุญาตมีอำนาจสั่งเพิกถอนใบรับรองระบบการประกันคุณภาพอาหารสัตว์ได้เมื่อปรากฏว่าผู้ได้รับใบรับรองระบบการประกันคุณภาพอาหารสัตว์ฝ่าฝืนหรือไม่ปฏิบัติตามข้อ๑๔ข้อ๓๓ ผู้อนุญาตมีอำนาจสั่งเพิกถอนใบรับรองอื่นใดที่เกี่ยวข้องกับอาหารสัตว์เพื่อการส่งออกนอกราชอาณาจักรได้เมื่อปรากฏว่า(๑)ผู้ยื่นคำขอแสดงข้อมูลอันเป็นเท็จหรือจงใจปกปิดข้อมูลที่มีผลต่อความปลอดภัยของอาหารสัตว์ หรือ(๒)ผลการตรวจติดตามอาหารสัตว์ที่ส่งออกพบการปนเปื้อนสารพิษตกค้างและเชื้อจุลินทรีย์หรือสิ่งอื่นใดที่เป็นอันตรายต่อสัตว์เกินกว่าเกณฑ์มาตรฐานหรือข้อกำหนดของประเทศคู่ค้าหมวด ๖การอุทธรณ์ ข้อ๓๔ ในกรณีที่ผู้อนุญาตไม่ออกใบรับรองระบบการประกันคุณภาพอาหารสัตว์หรือไม่อนุญาตให้ต่ออายุใบรับรองระบบการประกันคุณภาพอาหารสัตว์หรือถูกเพิกถอนใบรับรองตามกฎหมายว่าด้วยควบคุมคุณภาพอาหารสัตว์ผู้ขอรับใบรับรองหรือผู้ขอต่ออายุใบรับรองหรือผู้ถูกเพิกถอนใบรับรองมีสิทธิอุทธรณ์เป็นหนังสือต่อผู้อนุญาตภายในสามสิบวันนับแต่วันได้รับหนังสือแจ้งการไม่ออกใบรับรองหรือการไม่อนุญาตให้ต่ออายุใบรับรองหรือคำสั่งเพิกถอนใบรับรองทั้งนี้ คำวินิจฉัยของผู้อนุญาตให้เป็นที่สุดหมวด ๗บทเฉพาะกาล ข้อ๓๕ ใบรับรองระบบการจัดการด้านสุขลักษณะที่ดีในสถานประกอบการ(GMP) หรือใบรับรองระบบการจัดการด้านการวิเคราะห์อันตรายและจุดวิกฤตที่ต้องควบคุม(HACCP)ที่ออกให้ก่อนประกาศนี้ใช้บังคับให้ยังใช้ได้ต่อไปจนกว่าจะสิ้นอายุ หากมีความประสงค์จะขอรับใบรับรองระบบการประกันคุณภาพอาหารสัตว์ตามพระราชบัญญัติควบคุมคุณภาพอาหารสัตว์พ.ศ. ๒๕๕๘ ให้มายื่นคำขอใหม่ตามประกาศนี้ประกาศ ณ วันที่ ๑๑สิงหาคม พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ปวันวิทย์/ภวรรณตรี/จัดทำ๑๔ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๒ ง/หน้า ๑๕/๑๑ กันยายน ๒๕๖๐